Kutipan Black Panther Hampir Mencecah $900 Juta Dollar
Selepas 17 ditayangkan, kutipan filem terbaru Marvel, Black Panther kini hampir mencecah $900 juta dolar. Jumlah terkini berdasarkan laman web Box Office Mojo, kutipan domestik filem berkenaan telah melangkau $500 juta iaitu $501 juta dollar manakala kutipan antarabangsa pula sebanyak $396 juta dolar. Dijangkakan filem arahan Ryan Coogler itu akan menyertai filem-filem kutipan $1 billion apabila ianya ditayangkan di China pada minggu hadapan. Black Panther diterbitkan oleh  Kevin Feige bersama-sama Louis D’Esposito, Victoria Alonso, Nate Moore, Jeffrey Chernov manakala Stan Lee bertindak selaku penerbit eksekutif. Antara pelakon yang membintangi filem ini adalah  Chadwick Boseman, Michael B. Jordan, Lupita Nyong’o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker serta Andy Serkis. Filem ini masih lagi ditayangkan di pawagam-pawagam tempatan.